Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 269/12/3301	Bánovce nad Bebravou, 13.11.2012
EEČ : 2-23-31-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bánovce n/Bebravou
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v dobe od presne nezisteného času dňa 18.10.2011 do presne nezisteného času dňa 03.03.2012 bez uzatvorenej Zmluvy o dodávke zemného plynu s SPP distribúcia a.s., XXXXX, XXXXX, IČO: XXXXX odoberala z odberného miesta č. 4100692535 v mieste trvalého bydliska na ul. XXXXX, Bánovce nad Bebravou zemný plyn v celkovom množstve 41 metrov kubických, čím týmto svojím konaním spôsobila poškodenému XXXXX, XXXXX, XXXXX 26, IČO: XXXXX škodu vo výške 95,53 Eur

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia policajného zboru Bánovce nad Bebravou ČVS:ORP-194/BN-BN-2012 zo dňa 20.6.2012 bolo začaté trestné stíhanie a súčasne i vznesené obvinenie XXXXX pre prečin krádeže podľa § 212 odsek 2 písmeno e/ Trestného zákona na skutkovom základe, ako je to uvedené vo výrokovej časti citovaného uznesenia.

	V priebehu skráteného vyšetrovania bola vypočutá obvinená XXXXX, ktorá sa k spáchaniu stíhaného skutku priznala, uznala vinu a čin oľutovala. V rámci uskutočneného mediačného konania súhlasila s podmienečným zastavením trestného stíhania a vyhlásila, že uvedený skutok spáchala, pričom nie sú pochybnosti o tom, že jej vyhlásenie bolo vykonané slobodne, vážne a zrozumiteľne. Zároveň bolo zistené, že spôsobenú škodu spoločnosti SPP a.s., XXXXX v celej sume uhradila, v súčasnosti poškodená spoločnosť neeviduje voči obvinenej žiadnu pohľadávku.

	Z odpisu registra trestov obvinenej a zo správy Obvodného úradu Bánovce nad Bebravou bolo zistené, že doposiaľ nebola súdne trestaná a priestupkovo riešená. V správe z miesta bydliska je hodnotená pozitívne.

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený

a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu vzhľadom na osobu obvineného, s prihliadnutím na jeho doterajší život a na okolnosti prípadu, možno takého rozhodnutie považovať sa dostačujúce.

Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Podľa § 216 ods. 3 Trestného poriadku obvinenému, ktorý uzavrel s poškodeným dohodu o náhrade škody sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil.

	Ak obvinený v zmysle § 217 ods. 1 Trestného poriadku v priebehu skúšobnej doby viedol riadny život, nedopustil sa prečinu, prípadne zločinu alebo priestupku obdobného charakteru, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa v trestnom stíhaní pokračuje. O osvedčení sa alebo o pokračovaní v trestnom stíhaní bude vydané uznesenie.

	Prihliadnuc k osobe páchateľa prečinu s prihliadnutím na jej doterajší život a okolnosti prípadu je dôvodné rozhodnutie o podmienečnom zastavení trestného stíhania považovať za dostačujúce.

	V zmysle dosiahnutia nápravy obvineného a zabezpečenia súladu jeho správania so zákonom, bola obvinenej určená skúšobná doba podmienečného zastavenia trestného stíhania v trvaní 12 mesiacov. Ak obvinená v priebehu skúšobnej doby podmienečného zastavenia nebude viesť riadny život, bude prokurátorom vydané uznesenie, že sa v trestnom konaní pokračuje. V prípade, že obvinená bude viesť v priebehu skúšobnej doby podmienečného zastavenia trestného stíhania riadny život, rozhodne orgán, ktorý uznesenie vydal, že obvinená sa v skúšobnej dobe osvedčila.

	Ak do dvoch rokov od uplynutia skúšobnej doby nebude vydané rozhodnutie, že sa obvinená osvedčila, a to bez jej zavinenia, má sa za to, že sa osvedčila.

	Právoplatnosťou uznesenia o tom, že sa obvinená osvedčila, resp. uplynutím lehoty, nastávajú účinky zastavenia trestného stíhania. 

	Vzhľadom k vyššie uvedeným skutočnostiam prokurátor tunajšej prokuratúry rozhodol, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Žiklová
prokurátorka